একটি ওয়েবসাইটের মাধ্যমে আর্থিক সহায়তা চাইলেন ভারতের দূরপাল্লার মহিলা সাঁতারু ভক্তি শর্মা। রাজস্থানের ২৬ বছর বয়সী এই সাঁতারু সম্প্রতি অ্যান্টার্কটিকায় ৫২ মিনিটে ১.৪ মাইল সাঁতার কেটে বিশ্বরেকর্ড গড়েছেন। তাঁর ইচ্ছা ২০২০ টোকিও অলিম্পিক্সে ওপেন ওয়াটার ইভেন্টে নামার। ভক্তি বলেছেন, ‘‘আর্থিক সহায়তা না পেলে আমার পক্ষে ট্রেনিং চালিয়ে যাওয়া কঠিন হয়ে পড়ছে। একটি ওয়েবসাইটের মাধ্যমে আমি আর্থিক সাহায্যের জন্য আবেদন করেছি।’’ ভক্তি জানিয়েছেন, ইতিমধ্যে সেই ওয়েবসাইটে তাঁর জন্য আড়াই লক্ষ টাকা জমা পড়েছে। কিন্তু তাঁর প্রয়োজন প্রায় দেড় কোটি টাকা। ভক্তির মন্তব্য, ‘‘প্রস্তুতি নেওয়ার জন্য আমার প্রয়োজন দেড় কোটি টাকা। না হলে অলিম্পিক্সে নামা কঠিন।’’